川瀨萌 車壇甜姐兒
2024年04月16日 22:00
東網電視
更多新聞短片
唔少男士對於女秘書都會產生遐想,所以日本寫真界同AV界好興搵女優扮演呢種職業,喺鏡頭前搔首弄姿,希望抓住一眾男觀眾嘅眼球。不過,講到要扮得入型入格,真係好難超越川瀨萌,事關佢真係做過秘書,仲擁有一張迷人嘅笑顏添!
高挑好波
日本寫真界有唔少女優身兼多職,以高橋凜為例,既係寫真女優,亦係賽車女郎,仲會喺擂台賽擔任舉牌女郎添!至於今日為大家介紹嘅川瀨萌,同樣係百足咁多抓!現年30歲嘅萌妹,相貌娟好,氣質斯文,笑容相當甜美,被稱為「女神之笑容」!身材方面,萌妹嘅身高達5呎5吋,以日本女仔嘅平均標準嚟講,算係幾高挑,雙腿修長之餘,條腰又夠晒幼,雖然上圍唔屬於巨乳級,但一對D奶又唔算細,一夾一托都可以唧出一條深溝,加埋皮膚白滑鮮嫩,比起好多十八廿二嘅妹妹仔更具吸引力!
雙料冠軍
剛才提過川瀨萌唔止拍寫真咁簡單,佢仲有一個身份,就係賽車女郎!作為知名車女川崎彩嘅師妹,川瀨萌喺賽車場上好活躍,更加喺「日本賽車女王大獎2021」中連奪冠軍同新人獎冠軍,認真犀利!
講番寫真工作,萌妹喺最近拍咗一輯靚相,當中換上OL裝演出,扮相入型入格,表面睇落溫文端莊,骨子裏卻性感誘人,成功喺業界掀起話題。據萌妹喺一次訪問中透露,喺加入寫真界之前,曾經做過秘書,每日負責為老闆斟茶遞水、管理日程同接待訪客,雖然工作有少少刻板,但亦有開心事,就係為貴賓準備茶點,事關可以趁機偷食,滿足一下口福喎!